Bjóða nýja félagsmenn velkomna í Krabbameinsfélag Borgarfjarðar Krabbameinsfélag Borgarfjarðar er nú að hefja vetrarstarf sitt . Vill stjórn félagsins efla það með ráðum og dáð og biðlar nú til Borgfirðinga að gerast félagsmenn og leggja þannig góðu málefni lið . Eftirfarandi tilkynning skýrir málið : „ Kæru Borgfirðingar ! Við hjá Krabbameinsfélagi Borgarfjarðar erum afar þakklát fyrir þann stuðning sem þið hafið sýnt okkur á liðnum árum . Nú í ár höfum við ákveðið að freista þess að fjölga félagsmönnum og leitum til ykka og bjóðum ykkur að gerst félagsmenn . Árgjaldið er rukkað á haustdögum og er nú 1500 krónur . Eins og áður renna nánast allir okkar peningar til sveitunga okkar sem lenda í erfiðleikum vegna krabbmeins . Rekstrarkostnaður félagsins er í algjöru lágmarki , allt unnið í sjálfboðavinnu . Nú á næstu dögum munum við verða með skráningareyðublöð á nokkrum stórum vinnustöðum í Borgarnesi og nærsveitum . Þar er hægt að skrá nafn og kennitölu og þá er viðkomandi orðinn félagsmaður . Einnig er hægt að senda tölvupóst á sigga.sk@simnet.is eða hringja í 898-9246 ( Sigga Skúla ) . Allar nánari upplýsingar veitir formaður og aðrir stjórnarmenn . Í stjórn eru Sigríður Helga Skúladóttir formaður , Jónína Ingólfsdóttir gjaldkeri , Halla Magnúsdóttir ritari , Líney Traustadóttir og Sæunn Elfa Sverrisdóttir meðstjórnendur . Með von um góð viðbrögð . Stjórnin . “